b'\n_START_ARTICLE_\nAuburn Cord Duesenberg Automobile Museum\n_START_PARAGRAPH_\nAuburn Cord Duesenberg Automobile Museum, ogs\xc3\xa5 kjent som Auburn Cord Duesenberg Automobile Facility, er et museum for biler i Auburn i Indiana i USA. Det har som oppgave \xc3\xa5 bevare biler bygget av Auburn Automobile, Cord Automobile og Duesenberg.\n_START_SECTION_\nHistorie\n_START_PARAGRAPH_\nAuburn Cord Duesenberg var en fabrikk hvor biler ble bygget for h\xc3\xa5nd, heller enn masseprodusert. Utstillingslokalene og administrasjonsbygningen ble tegnet av arkitekt Alvin M. Strauss i Art Deco-stil og ble bygget i 1930. Anlegget med utstillingsrom og administrasjonsblokken sammen med verksteder ble i 2005 erkl\xc3\xa6rt som National Historic Landmark.\n_START_SECTION_\nUtstilling og samlinger\n_START_PARAGRAPH_\nMuseet er organisert i syv gallerier, hvor det er utstilt om lag 125 biler og andre relaterte objekter, slik som det restaurerte kontoret til Auburn Automobile Company. Noen av objektene har interaktive kiosker hvor den bes\xc3\xb8kende kan h\xc3\xb8re lyden fra de produserte biler, eller se relaterte videoer og bilder av det som skjuler seg under panseret p\xc3\xa5 bilene.'